40 R A T I 0. 



disciplinae enim, quam puer jam adamavi et cujus elementis duce 

 dilectissimo et vere erudito patre imbutus sum, quam juvenis in 

 Academia Groningana duce et socio cl. van Hall diligenter colui , 

 in Schola Roterodamensium medica per decem fere annos publice 

 docui , a qua denique nullis ne gravioribus quidem vitae curis 

 unquam me detrahi passus sum, huic vos me totum, memetipsum 

 mihi reddidistis ! Nulla unquam dies hujus beneficii gratam 

 memoriam delere valebit. Nunc autem in vestra fide et clientela 

 securus , in Botanice docenda et excolenda vitae curriculum con- 

 fecturus sum. Eo enim vestro favore me dignum reddere studebo 

 ut in eam , quam Vos mihi docendam tradidistis disciplinam , omnes 

 meas vires intendam et ita diligentis antecessoris jacturam recon- 

 cinnem. Faxit D. 0. M. ut vestris auspiciis celeberrima haec 

 Musarum sedes , antiqua fama pollens , in dies magis magisque 

 floreat ! 



Vos , Collegae acceptissimi , me in hanc urbem redeuntem 

 adeo benigno vultu excepistis , ut nihil sit , quod de benevolo vestro 

 erga me animo sim dubius. Magni id facio , non solum mea , 

 sed maxime etiam muneris causa , in quo gerendo profecto omnes 

 conatus mei irriti forent , si vestris consiliis uti non liceret. Non 

 est , quod absque sincero et mutuo inter nos consensu ulla officio- 



rum 



